
DR.31.3.2006 1 

 

MALAYSIA 

DEWAN RAKYAT 

Jumaat, 31 Mac 2006 

Mesyuarat dimulakan pada pukul 3.30 petang 

DOA 

[Tuan Yang di-Pertua mempengerusikan Mesyuarat] 

 

 

USUL 

 

RANCANGAN MALAYSIA KESEMBILAN (2006 - 2010) 

  

Tuan Yang di-Pertua:  Yang Amat Berhormat Perdana Menteri dipersilakan. 

 Perdana Menteri, Menteri Kewangan dan Menteri Keselamatan Dalam Negeri 
[Dato' Seri Abdullah bin Haji Ahmad Badawi]:  Tuan Yang di-Pertua, dengan sukacitanya 
saya berdiri di Dewan yang mulia ini untuk mengemukakan satu usul seperti berikut: 

 “Bahawa Dewan ini, 

menyedari akan pertumbuhan ekonomi serta pencapaian sosioekonomi 
yang baik semasa pelaksanaan Rancangan Malaysia Kelapan di sebalik 
persekitaran global yang begitu mencabar; 

merestui usaha kerajaan untuk melaksanakan Misi Nasional sebagai 
rangka dasar dan pelaksanaan pembangunan yang terdiri daripada lima 
teras utama bagi mencapai matlamat Wawasan 2020.;  

meluluskan Rancangan Malaysia Kesembilan yang merangkumi strategi, 
program dan peruntukan yang diperlukan bagi tujuan untuk 
merealisasikan Misi Nasional dan menjadikan Malaysia sebuah negara 
yang lebih maju, saksama dan bersatu padu seperti dibentangkan dalam 
Kertas Perintah CMD 1 Tahun 2006; 

bahawa dalam meluluskan Rancangan Malaysia Kesembilan, Dewan 
yang mulia ini menyeru seluruh rakyat Malaysia supaya berusaha dengan 
keazaman dan iltizam yang teguh untuk membangunkan negara 
bersama-sama Kerajaan ke arah menjadi negara yang makmur, progresif, 
adil, berdaya tahan dan berdaya saing.” 

 

 Dengan izin Tuan Yang di-Pertua, saya membentangkan Rancangan Malaysia 
Kesembilan bagi tempoh 2006-2010 berserta Misi Nasional untuk dibahaskan oleh Ahli-ahli 
Yang Berhormat di Dewan yang mulia ini. 

 Kita bersyukur ke hadrat Allah S.W.T. kerana dengan izin dan kurniaNya juga saya 
dapat membentangkan Rancangan Malaysia Kesembilan. Sesungguhnya Allah S.W.T. 
memerintahkan manusia untuk memakmurkan kehidupan seperti firmanNya.... [Membaca  
sepotong ayat Al-Quran] terjemahannya, “Dia telah menciptakan kamu dari bumi (tanah) 
dan menjadikan kamu sebagai pemakmurnya”.  

 Rancangan Malaysia Kesembilan ini, dengan hasrat untuk membina kemakmuran, 
merupakan antara Rancangan Malaysia yang penting dalam sejarah negara, 
memandangkan negara kini berada pada titik pertengahan dalam perjalanan ke arah tahun 
2020.  Kita telah melalui fasa lima belas tahun yang pertama Wawasan 2020.  Pelbagai 



MALAYSIA DEWAN RAKYAT Jumaat, 31 Mac 2006 Mesyuarat dimulakan pada pukul 3.30 petang DOA [Tuan Yang di-Pertua mempengerusikan Mesyuarat]. USUL. RANCANGAN MALAYSIA KESEMBILAN (2006- 2010) Tuan Yang di-Pertua: Yang Amat Berhormat Perdana Menteri dipersilakan. Perdana Menteri, Menteri Kewangan dan Menteri Keselamatan Dalam Negeri [Dato' Seri Abdullah bin Haji Ahmad Badawi]: Tuan Yang di-Pertua, dengan sukacitanya saya berdiri di Dewan yang mulia ini untuk mengemukakan satu usul seperti berikut: "Bahawa Dewan ini, menyedari akan pertumbuhan ekonomi serta pencapaian sosioekonomi yang baik semasa pelaksanaan Rancangan Malaysia Kelapan di sebalik persekitaran global yang begitu mencabar; merestui usaha kerajaan untuk melaksanakan Misi Nasional sebagai rangka dasar dan pelaksanaan pembangunan yang terdiri daripada lima teras utama bagi mencapai matlamat Wawasan 2020.; meluluskan Rancangan Malaysia Kesembilan yang merangkumi strategi, program dan peruntukan yang diperlukan bagi tujuan untuk merealisasikan Misi Nasional dan menjadikan Malaysia sebuah negara yang lebih maju, saksama dan bersatu padu seperti dibentangkan dalam Kertas Perintah CMD 1 Tahun 2006; bahawa dalam meluluskan Rancangan Malaysia Kesembilan, Dewan yang mulia ini menyeru seluruh rakyat Malaysia supaya berusaha dengan keazaman dan iltizam yang teguh untuk membangunkan negara bersama-sama Kerajaan ke arah menjadi negara yang makmur, progresif, adil, berdaya tahan dan berdaya saing.". Dengan izin Tuan Yang di-Pertua, saya membentangkan Rancangan Malaysia Kesembilan bagi tempoh 2006-2010 berserta Misi Nasional untuk dibahaskan oleh Ahli-ahli Yang Berhormat di Dewan yang mulia ini. Kita bersyukur ke hadrat Allah S.W.T. kerana dengan izin dan kurniaNya juga saya dapat membentangkan Rancangan Malaysia Kesembilan. Sesungguhnya Allah S.W.T. memerintahkan manusia untuk memakmurkan kehidupan seperti firmanNya.... [Membaca sepotong ayat Al-Quran] terjemahannya, "Dia telah menciptakan kamu dari bumi (tanah) dan menjadikan kamu sebagai pemakmurnya". Rancangan Malaysia Kesembilan ini, dengan hasrat untuk membina kemakmuran, merupakan antara Rancangan Malaysia yang penting dalam sejarah negara, memandangkan negara kini berada pada titik pertengahan dalam perjalanan ke arah tahun 2020. Kita telah melalui fasa lima belas tahun yang pertama Wawasan 2020. Pelbagai.